Oficiālais Vēstnesis 204 , 24/08/1967 Lpp. 0001 - 0003

Speciālizdevums somu valodā: Nodaļa 3 Sējums 1 Lpp. 0215

Speciālizdevums dāņu valodā: Sērija I Nodaļa 1967 Lpp. 0238

Speciālizdevums zviedru valodā: Nodaļa 3 Sējums 1 Lpp. 0215

Speciālizdevums angļu valodā: Sērija I Nodaļa 1967 Lpp. 0260

Speciālizdevums grieķu valodā Nodaļa 03 Sējums 2 Lpp. 0140

Speciālizdevums spāņu valodā: Nodaļa 03 Sējums 2 Lpp. 0059

Speciālizdevums portugāļu valodā Nodaļa 03 Sējums 2 Lpp. 0059



Komisijas Regula Nr. 467/67/EEK (1967. gada 21. augusts), ar ko nosaka konversijas likmes, apstrādes izmaksas un blakusproduktu vērtību dažādām rīsu apstrādes stadijām EIROPAS KOPIENU KOMISIJA, ņemot vērā Eiropas Ekonomikas Kopienas dibināšanas līgumu, ņemot vērā Padomes 1967. gada 25. jūlija Regulu Nr. 359/67/EEK par rīsu tirgus kopīgo organizāciju [1] un jo īpaši tās 19. pantu, tā kā Regulas Nr. 359/67/EEK 19. pantā ir paredzēts noteikt konversijas likmes, apstrādes izmaksas un blakusproduktu vērtību, kas jāņem vērā, piemērojot minēto regulu, lai konvertētu lielumus vai daudzumus, kuri attiecas uz dažādām rīsu apstrādes stadijām (nelobīti, lobīti, daļēji slīpēti vai slīpēti); tā kā tālab būtu jāņem vērā informācija, kas iegūta no vislabāk aprīkotajiem rūpniecības uzņēmumiem Kopienā; tā kā, ņemot vērā minēto informāciju, ir pamats uzskatīt, ka tie paši skaitļi būtu jāizmanto, kā noteikts Komisijas 1964. gada 4. augusta Regulā Nr. 103/64/EEK [2] par konversijas skalu rīsu apstrādes stadijām, apstrādes izmaksām un blakusproduktu vērtību; tā kā minētie skaitļi, piemēram, apstrādes izmaksas par lobītu rīsu pārvēršanu slīpētos rīsos, kas pēc minētās regulas stāšanās spēkā ir mainījušās, tomēr būtu jākoriģē; tā kā šajā regulā paredzētie pasākumi saskan ar Labības pārvaldības komitejas atzinumu, IR PIEŅĒMUSI ŠO REGULU. 1. pants 1. Konversijas likme starp lobītiem rīsiem un nelobītiem rīsiem ir šāda: Lobīti rīsi | Nelobīti rīsi | 1 | 1,25 | 2. Konversijas likme starp lobītiem rīsiem un slīpētiem rīsiem ir šāda: | Lobīti rīsi | Slīpēti rīsi | Apaļgraudu rīsi | 1 | 0,775 | Garengraudu rīsi | 1 | 0,69 | 3. Konversijas likme starp slīpētiem rīsiem un daļēji slīpētiem rīsiem ir šāda: | Slīpēti rīsi | Daļēji slīpēti rīsi | Apaļgraudu rīsi | 1 | 1,065 | Garengraudu rīsi | 1 | 1,072 | 2. pants 1. Apstrādes izmaksas, kas jāņem vērā, nelobītos rīsus pārvēršot lobītos rīsos, ir 0,95 norēķinu vienības uz 100 kilogramiem nelobīto rīsu. 2. Apstrādes izmaksas, kas jāņem vērā, lobītos rīsus pārvēršot slīpētos rīsos, ir 1,10 norēķinu vienības uz 100 kilogramiem lobīto rīsu. 3. Apstrādes izmaksas daļēji slīpēto rīsu pārvēršanai slīpētos rīsos neņem vērā. 3. pants 1. To blakusproduktu vērtību, kas iegūti, nelobītos rīsus pārvēršot lobītos rīsos, uzskata par nulli. 2. To blakusproduktu vērtība, kas iegūti, lobītos rīsus pārvēršot slīpētos rīsos, ir: a) 1,94 norēķinu vienības uz 100 kilogramiem lobītu apaļgraudu rīsu; b) 2,87 norēķinu vienības uz 100 kilogramiem lobītu garengraudu rīsu. 3. To blakusproduktu vērtība, kas iegūti, daļēji slīpētus rīsus pārvēršot slīpētos rīsos, ir: a) 0,51 norēķinu vienības uz 100 kilogramiem daļēji lobītu apaļgraudu rīsu; b) 0,55 norēķinu vienības uz 100 kilogramiem daļēji lobītu garengraudu rīsu. 4. pants Lobīto rīsu daudzuma vērtību konvertē tāda paša rīsu daudzuma vērtībā, kuri ir citā apstrādes stadijā, par pamatu ņemot lobītos rīsus, kas satur 3 % šķeltu rīsu. Ja lobītie rīsi satur vairāk nekā 3 % šķelt rīsu, tad konversiju veic pēc korekcijas, ko izdara, par pamata vērtību ņemot 0,08 norēķinu vienības uz kilogramu šķelto rīsu. Daļēji slīpēto rīsu vai slīpēto rīsu daudzuma vērtību konvertē tāda paša rīsu daudzuma vērtībā, kuri ir citā apstrādes stadijā, par pamatu ņemot daļēji slīpētos rīsus, kas nesatur šķeltos rīsus. Ja daļēji slīpētie rīsi vai slīpētie rīsi satur šķeltos rīsus, tad konversiju veic pēc korekcijas, ko izdara, par pamata vērtību ņemot 0,11 norēķinu vienības uz kilogramu šķelto rīsu. 5. pants 1. a) Lobītu rīsu daudzuma vērtības konversiju tāda paša daudzuma nelobītu rīsu daudzuma vērtībā veic šādi: - dalot konvertējamo lielumu ar likmi, kas noteikta 1. panta 1. punktā nelobītiem rīsiem, un - atņemot no tādējādi iegūtā lieluma apstrādes izmaksas, kas noteiktas 2. panta 1. punktā; b) nelobītu rīsu daudzuma vērtības konversiju tāda paša daudzuma lobītu rīsu daudzuma vērtībā veic šādi: - pieskaitot konvertējamajam lielumam apstrādes izmaksas, kas noteiktas 2. panta 1. punktā, un - reizinot tādējādi iegūto lielumu ar likmi, kas noteikta 1. panta 1. punktā nelobītiem rīsiem. 2. a) Lobītu rīsu daudzuma vērtības konversiju tāda paša daudzuma slīpētu rīsu daudzuma vērtībā veic šādi: - pieskaitot konvertējamajam lielumam apstrādes izmaksas, kas noteiktas 2. panta 2. punktā, un - atņemot no konvertējamā lieluma blakusproduktu vērtību, kas noteikta 3. panta 2. punktā, un - dalot tādējādi iegūto lielumu ar likmi, kas noteikta 1. panta 2. punktā slīpētiem rīsiem; b) slīpēto rīsu daudzuma vērtības konversiju tāda paša daudzuma lobītu rīsu daudzuma vērtībā veic šādi: - reizinot konvertējamo lielumu ar likmi, kas noteikta 1. panta 2. punktā slīpētiem rīsiem, un - atņemot no tādējādi iegūtā lieluma apstrādes izmaksas, kas noteiktas 2. panta 2. punktā, un - pieskaitot tādējādi iegūtajam lielumam blakusproduktu vērtību, kas noteikta 3. panta 2. punktā. 3. a) Slīpētu rīsu daudzuma vērtības konversiju tāda paša daudzuma daļēji slīpētu rīsu daudzuma vērtībā veic šādi: - dalot konvertējamo lielumu ar likmi, kas noteikta 1. panta 3. punktā daļēji slīpētiem rīsiem, un - pieskaitot tādējādi iegūtajam lielumam blakusproduktu vērtību, kas noteikta 3. panta 3. punktā; b) daļēji slīpētu rīsu daudzuma vērtības konversiju tāda paša daudzuma slīpētu rīsu daudzuma vērtībā veic šādi: - atņemot no konvertējamā lieluma blakusproduktu vērtību, kas noteikta 3. panta 3. punktā, un - reizinot tādējādi iegūto lielumu ar likmi, kas noteikta 1. panta 3. punktā daļēji slīpētiem attiecīgās grupas rīsiem. 6. pants 1. Kāda lobīto rīsu daudzuma konversiju atbilstošā nelobītu rīsu vai slīpētu rīsu daudzumā veic, reizinot konvertējamo daudzumu ar likmi, kas noteikta 1. panta 1. punktā nelobītiem rīsiem, vai ar likmi, kas noteikta 1. panta 2. punktā slīpētiem rīsiem, atkarībā no situācijas. Kāda nelobīto rīsu vai slīpēto rīsu daudzuma konversiju atbilstošā lobītu rīsu daudzumā veic, dalot konvertējamo daudzumu ar likmi, kas noteikta 1. panta 1. punktā nelobītiem rīsiem, vai ar likmi, kas noteikta 1. panta 2. punktā slīpētiem rīsiem, atkarībā no situācijas. 2. Kāda slīpēto rīsu daudzuma konversiju atbilstošā daļēji slīpētu rīsu daudzumā veic, reizinot konvertējamo daudzumu ar likmi, kas noteikta 1. panta 3. punktā daļēji slīpētiem rīsiem. Kāda daļēji slīpēto rīsu daudzuma konversiju atbilstošā slīpētu rīsu daudzumā veic, dalot konvertējamo daudzumu ar likmi, kas noteikta 1. panta 3. punktā daļēji slīpētiem rīsiem. 7. pants Šī regula stājas spēkā 1967. gada 1. septembrī. Šī regula uzliek saistības kopumā un ir tieši piemērojama visās dalībvalstīs. Briselē, 1967. gada 21. augustā Komisijas vārdā — priekšsēdētājs Jean Rey [1] OV 174, 31.7.1967., 1. lpp. [2] OV 126, 5.8.1964., 2128./64. lpp. --------------------------------------------------